**ΕΡΓΑΣΙΕΣ ΣΤΗ ΝΕΟΕΛΛΗΝΙΚΗ ΓΛΩΣΣΑ**

* Γράψε παράγωγα ρήματα σε –ίζω και –ώνω:

δύναμη- άπλωμα-

καμάρι- ανακύκλωση-

διόρθωση- ενημέρωση-

στόλισμα- ελπίδα-

χάρισμα- γάβγισμα-

σκουπίδι- πάγος-

* Γράψε οικογένειες λέξεων με τις παρακάτω λέξεις:

δρόμος:

σίδερο:

* Να βρεις την Κυριολεξία και τη Μεταφορά:
* Έφαγα όλο το φαγητό μου.
* Έφαγα τον κόσμο να σε βρω.
* Έχω ένα ασημένιο δαχτυλίδι.
* Το ασημένιο φεγγάρι φωτίζει τον ουρανό.
* Έπεσε σε βαθιές σκέψεις.
* Έπεσα από τη σκάλα.
* Έπεσα από τα σύννεφα.
* Ήπιε δροσερό νερό.
* Ήπιε πολλά φαρμάκια στη ζωή του.
* Έχει χρυσή ευκαιρία να προκόψει στη ζωή του.
* Να βρεις τις Παρομοιώσεις και τις Προσωποποιήσεις, όπου υπάρχουν:
* Ο ήλιος καλημέρισε τους ανθρώπους.
* Είναι ψηλός σαν κυπαρίσσι.
* Τρέμει όπως το ψάρι.
* Σαν ήρθε από το σχολείο, έβγαλε τη ζακέτα της.
* Τραγούδησε λες κι ήταν αηδόνι.
* Τα χελιδόνια διηγούνται στα δέντρα τις περιπέτειές τους.
* Τα δέντρα έκλαιγαν για την καταστροφή του δάσους.
* Οι βάρκες χορεύουν πάνω στα κύματα.
* Ανησύχησα πάρα πολύ, σαν έμαθα ότι χτύπησες.
* Τρέχει σαν λαγός.



* Να γίνει Συντακτική Ανάλυση, όπως το παράδειγμα:

 Υ Ρ Α

* Οι γλάστρες στολίζουν τα μπαλκόνια.
* Τα δέντρα είναι καταπράσινα.
* Τα τριαντάφυλλα και τα γαρίφαλα μοσχομυρίζουν.
* Τα σχολεία είναι καθαρά και φρεσκοβαμμένα.
* Ο Πέτρος αγόρασε μολύβια, τετράδια και χαρτόνια.
* Ο Ανδρέας, ο Φώτης και ο Παύλος είναι φίλοι.
* χαίρομαι, κουράζομαι: Nα κλιθούν τα ρήματα στον Ενεστώτα.
* προσέχω: Να κλιθεί το ρήμα στον Ενεστώτα, Παρατατικό, Αόριστο και Στιγμιαίο Μέλλοντα.
* Να κλιθούν: το ροδάκινο, το καπέλο, ο σωλήνας, η θάλασσα.
* Γράψε πάλι τις προτάσεις, χρησιμοποιώντας τους αδύνατους τύπους της Προσωπικής Αντωνυμίας, όπως το παράδειγμα:
* Ο δάσκαλος φώναξε εμένα.

Ο δάσκαλος με φώναξε.

* Γιατί μαλώνει εσένα;
* Τι λέει σε αυτόν;
* Τηλεφώνησε σε εσάς;
* Διηγείται την ιστορία σε αυτούς.
* Χάρισα σε αυτήν ένα βιβλίο.
* Διάβασα το κείμενο.
* Άκουσα τις ειδήσεις.
* Έπλυνα τα ρούχα.
* Είδα την Ειρήνη και την Όλγα.